Гараев, Эльфис Фаритович

Эльфис Гараев (Эльфис Фаритович Гараев) (, Марий Эл, Поранча кундем, Поранча ола сынан посёлко) — марла мурышо суас мурызо да семлызе.

 Илыш корныжо 
Эльфис Гараев 1992 ийын ага тылзын 15-ше кечынже Марий Эл Поранча кундем Поранча ола сынан посёлкеш суас ешеш шочын. Индешымше классым тунем пытарымеке, училищыште механизаторлан тунемын. Варарак музык дек шӱмаҥын да республикын рӱдолашкыже куснен. Тушто И. С. Палантай лӱмеш тӱвыра да сымыктыш колледжыш, калык семӱзгар пӧлкаш тунемаш пурен. Йошкар-Олаште тунеммыж годым тӱрлӧ кавер-группышто тӱмыр дене шоктен, ты группыла дене гастроль дене коштын. Колледжым тунем лекмеке, Озаҥ оласе тӱвыра институтын джаз пӧлкашкыже тӱмырзӧ специальность дене тунемаш каен да 2019 ийыште дипломым налын. 2020 ийыште шке мурыжым возаш тӱҥалын да интернетыште палыме лийын.

 Кылвер-влак 
 Эльфис Гараев | ВКонтакте

 Важ-влак 

Категорий:Марий мурызо-влак
Категорий:Марий семлызе-влак